b'\n_START_ARTICLE_\nOsman II.\n_START_SECTION_\n\xc5\xbdivljenjepis\n_START_PARAGRAPH_\nRojen je bil v pala\xc4\x8di Topkapi v Istanbulu kot sin sultana Ahmeda I. (1603-1617) in njegove \xc5\xbeene M\xc3\xa2h-Fir\xc3\xbbze Hatice (Kadije) Valide Sultan, ki je bila po poreklu Grkinja z rojstnim imenum Marija. V mladosti je njegova mati posve\xc4\x8dala veliko pozornosti Osmanovi izobrazbi, zato je bil poznan kot poet in poliglot, ki je poleg tur\xc5\xa1\xc4\x8dine obvladoval tudi arab\xc5\xa1\xc4\x8dino, perzij\xc5\xa1\xc4\x8dino, gr\xc5\xa1\xc4\x8dino, latin\xc5\xa1\xc4\x8dino in italijan\xc5\xa1\xc4\x8dino._NEWLINE_Na prestol je pri\xc5\xa1el pri \xc5\xa1tirinajstih letih po dr\xc5\xbeavnem udaru proti njegovemu stricu Mustafi I. (1617\xe2\x80\x931618, 1622\xe2\x80\x931623) in se kljub mladosti kmalu uveljavil kot vladar. S Safavidi v Iranu je podpisal Seravsko mirovno pogodbo in zavaroval vzhodne meje cesarstva, potem pa med vojnami z Moldavijo osebno vodil pohod na Poljsko. Po porazu bitki pri Hotinu septembra-oktobra 1621, ki je bila pravzaprav obleganje Hotina, ki ga je branil poljski hetman Jan Karol Chodkiewicz, je bil prisiljen podpisati mirovno pogodbo s Poljsko. Osramo\xc4\x8den se je vrnil v Istanbul in za svoje poni\xc5\xbeanje krivil strahopetnosti jani\xc4\x8darjev in nesposobnost svojih dr\xc5\xbeavnih politikov._NEWLINE_Osman II. je bil verjetno prvi sultan, ki se je poskusil spoprijeti z jani\xc4\x8darji kot pretorsko institucijo in s tem naredil cesarstvu ve\xc4\x8d \xc5\xa1kode kot koristi. Zaprl je njihove kavarne, ki naj bi bile zbirali\xc5\xa1\xc4\x8da zarotnikov proti prestolu, in za\xc4\x8del na\xc4\x8drtovati novo lojalno in etni\xc4\x8dno \xc4\x8disto tur\xc5\xa1ko armado, sestavljeno iz anatolskih, mezopotamskih in egiptovskih Turkov in Turkmenov. Njegovi na\xc4\x8drti so spro\xc5\xbeili upor dvornih jani\xc4\x8darjev, ki so ga takoj aretirali iz zaprli v trdnjavo Yedikule. Ko ga je rabelj poskusil zadaviti, se je krepko uprl, dokler ga ni eden od ujetnikov udaril po hrbtu s topim delom sekire, potem pa so ga zadavili.\n_START_SECTION_\nDru\xc5\xbeina\n_START_PARAGRAPH_\nPoro\xc4\x8den je bil z Aj\xc5\xa1o, s katero ni imel otrok.'